June (26) Ya Mungkan Ka-Ni Nanghpam Ninghkap Masat Ninghtoi Akyu Hpyi Hpawng Galaw
- Category: Shiga
- Published Date
- Written by KNET
Mungkan Ka-ni nanghpam ninghkap masat ninghtoi akyuhpyi hpawng hpe 2014 June (26) ya jahpawt hkying (7:00)am aten hta Kanu Kawa makam masham hpung ni, Hpaji Jawng na Jawngma ni, Ramma ni hte Magam Dap, Makan Dap na Mung shawa, Dap Shawa ni shanglawm let galaw la lu sai lam hpe chye lu ai.
Ndai akyuhpyi hpwng hta Wunpawng amyu sha ni a madung hpyen rai nga ai Ka-ni nang hpam hpe gasat shamyit kau lu na matu yaw shada let Padang Hkrunlam Rung, Alen Bum Hpaji Jawng, Laiza Buga Hkalup Hpung, Nawng E Hku Hkalup Hpung Nawku Jawng, Lai Za RCM Nawku Jawng, Hpyen Yen Dabang ni, Magam Dap, Makan Dap Dabang ni hte Mare buga shara law law hta ndai akyuhpyi hpawng hpe galaw ai lam hpe chye lu ai.
Akyuhpyi hpawng ngut ai hpang Laiza mare kata hta shawa masha ni kaw nna Ka-ni nanghpam hpe ninghkap ai, lam hkawm n’gun madun lamang hpe galaw ai hpang hkying (10:00)am aten hta Sinpraw Majoi Gawknu kaw Mungkan Ka-ni nanghpam ninghkap masat ninghtoi hpe madi shadaw ai hkaw tsun hpawng hpe mung matut galaw ai lam hpe chye lu ai.
kac_Latn kac_Latn eng_Latn eng_Latn kac_Latn kac_Latn kac_Latn